《醉花阴　用李易安体　春雨》
清代·沈谦

听尽潺潺帘外雨。一夜愁如许。绣帐隐残灯，炯炯双眸，没个安排处。

莺啼侥倖天将曙。见落红无数。泪点更多些，弹与东风，总把春交付。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。